钦定古今图书集成/理学汇编/学行典/第192卷 > 袁清吉
## 钦定古今图书集成/理学汇编/学行典/第192卷 > 袁清吉

按《广东通志》：袁清吉，东莞人。一日，甥黎某过其门，不
下马，其兄祥吉遇之，责黎曰：“而母现在吾家，何倨也？”
黎衔之。适王城构乱，黎以前憾曰：“里人无不服将军
者，独憾于袁祥吉，不诛无以定众。”城信之，执祥吉加
僇焉。清吉诣营请曰：“愿从军丐兄养母，抚幼侄。”清吉
请代死，竟杀之。闻者挥泪。